Zayd ibn Sulton al Nahayon
Shayx Zayd ibn Sulton al Nahayon (1918 – 2004) – 1971—2004-yillarda Birlashgan Arab Amirliklarining prezidenti. U Birlashgan Arab Amirliklarida yetti amirlikni birlashtirgan asosiy kuch sifatida eʼtirof etilgan. „Valid al-Ummat“ (Xalq otasi) norasmiy unvoniga sazovor boʻlgan. 1966-yil 6-avgustda Buyuk Britaniya koʻmagida Shaxbut hukmron oila aʼzolari qonsiz toʻntarish natijasida taxtdan agʻdarilganidan keyin, Zayd oʻzining katta akasi Shayx Shaxbut ibn Sultonning oʻrniga Abu-Dabi hukmdori boʻldi. 2004-yil 2-noyabrda 86 yoshida vafot etdi. U qandli diabet va buyrak muammosidan aziyat chekardi. Abu-Dabidagi yangi Shayx Zayd masjidi hovlisiga dafn qilindi. Uning toʻngʻich oʻgʻli Shayx Xalifa ibn Zayd al Nahayon toʻgʻridan-toʻgʻri Abu-Dabi hukmdori boʻldi va Oliy Kengash tomonidan Birlashgan Arab Amirliklari prezidenti etib tasdiqlandi.